12.1.2023
EL
Επίσημη Εφημερίδα της Ευρωπαϊκής Ένωσης
L 10/51
Εργασία (89)
Η Επιτροπή χρησιμοποίησε τα στατιστικά στοιχεία της ΔΟΕ (42) για τον προσδιορισμό των μισθών στη Βραζιλία.
Τα στατιστικά στοιχεία της ΔΟΕ παρείχαν πληροφορίες σχετικά με τους μηνιαίους μισθούς των εργαζομένων στον μεταποιητικό τομέα και τον μέσο εβδομαδιαίο αριθμό ωρών εργασίας (43) στη Βραζιλία το 2021.
Το πρόσθετο κόστος εργασίας που βαρύνει τον εργοδότη, με βάση δημόσια διαθέσιμες πηγές (44), προστέθηκε στον μηνιαίο μισθό.
(90)
Κατά τη διάρκεια των διασταυρούμενων ελέγχων εξ αποστάσεως σε έναν παραγωγό-εξαγωγέα του δείγματος, η Επιτροπή δεν βρήκε αρχείο για τις πραγματικές ώρες εργασίας, αλλά μόνο για τις τυπικές ώρες εργασίας.
Ο παραγωγός-εξαγωγέας ανέφερε ότι οι πραγματικές ώρες εργασίας ήταν κατά μέσο όρο 10 λεπτά επιπλέον πριν και μετά τη βάρδια/ημέρα εργασίας τα οποία αντιστοιχούσαν στην είσοδο και την έξοδο από τις εγκαταστάσεις παραγωγής.
Ως εκ τούτου, η Επιτροπή αύξησε τις τυπικές ώρες εργασίας του εν λόγω παραγωγού-εξαγωγέα του δείγματος κατά 20 λεπτά ανά βάρδια/ημέρα.
Ηλεκτρική ενέργεια (91)
Στο δεύτερο σημείωμα, η Επιτροπή επισήμανε ότι θα χρησιμοποιήσει τον δείκτη αναφοράς της έρευνας για τις τιμές ηλεκτρικής ενέργειας της GlobalPetrolPrices (45).
Οι παραγωγοί-εξαγωγείς του δείγματος ισχυρίστηκαν ότι η Επιτροπή θα πρέπει να χρησιμοποιήσει τα στοιχεία της EDP Brasil (46), του κύριου προμηθευτή ηλεκτρικής ενέργειας στην τοπική αγορά της Βραζιλίας, λαμβάνοντας υπόψη τα διαφορετικά τιμολόγια για τις περιόδους αιχμής και εκτός αιχμής και τις σχετικές τιμές που χρεώνονται στην κατηγορία των βιομηχανικών καταναλωτών, τα οποία ήταν αξιόπιστα για τον δείκτη αναφοράς ηλεκτρικής ενέργειας.
(92)
Το Υπουργείο Εξορύξεων και Ενέργειας της Βραζιλίας (Ministério de Minas e Energia) δημοσιεύει ετήσια έκθεση για τον τομέα της ενέργειας στη Βραζιλία (47).
Η έκθεση του 2021 περιλαμβάνει το μέσο τιμολόγιο ηλεκτρικής ενέργειας (48) από όλους τους κύριους προμηθευτές ηλεκτρικής ενέργειας το οποίο ισχύει για τους βιομηχανικούς χρήστες στη Βραζιλία (49).
Η Επιτροπή θεώρησε την εν λόγω πηγή ως την πλέον αξιόπιστη για τον καθορισμό του δείκτη αναφοράς ηλεκτρικής ενέργειας, δεδομένου ότι περιλάμβανε τις μέσες τιμές που εφάρμοζαν όλοι οι μεγάλοι προμηθευτές ηλεκτρικής ενέργειας στη Βραζιλία, σε αντίθεση με την πηγή δεδομένων που πρότειναν οι παραγωγοί-εξαγωγείς, η οποία αναφερόταν μόνο σε έναν προμηθευτή.
Ως εκ τούτου, χρησιμοποίησε το μέσο τιμολόγιο ηλεκτρικής ενέργειας για τους βιομηχανικούς χρήστες όπως δημοσιεύθηκε στην έκθεση του Υπουργείου Εξορύξεων και Ενέργειας στη Βραζιλία το 2021.
Γενικά έξοδα κατασκευής, ΓΔΕΠ και κέρδη (93)
Σύμφωνα με το άρθρο 2 παράγραφος 6α στοιχείο α) του βασικού κανονισμού, «η κατασκευασμένη κανονική αξία περιλαμβάνει ένα μη στρεβλωμένο και εύλογο ποσό για τα διοικητικά έξοδα, τα έξοδα πώλησης και τα γενικά έξοδα και κέρδη».
Επιπλέον, πρέπει να καθοριστεί μια τιμή για τα γενικά έξοδα κατασκευής, ώστε να καλυφθούν τα έξοδα που δεν περιλαμβάνονται στους ανωτέρω συντελεστές παραγωγής.
(94)
Τα γενικά έξοδα κατασκευής για τους συνεργαζόμενους παραγωγούς-εξαγωγείς εκφράστηκαν ως ποσοστό του κόστους κατασκευής το οποίο πράγματι επωμίστηκαν οι παραγωγοί-εξαγωγείς.
Το συγκεκριμένο ποσοστό εφαρμόστηκε στο μη στρεβλωμένο κόστος κατασκευής.
(95)
Για τον καθορισμό ενός μη στρεβλωμένου και εύλογου ποσού για τα ΓΔΕΠ και τα κέρδη, η Επιτροπή βασίστηκε στα οικονομικά στοιχεία της Metalurgica Mococa SA για το 2021, όπως αντλήθηκαν από τη βάση δεδομένων Orbis.
(42) https://ilostat.ilo.org/data/data-catalogue/ (43) Δεόντως προσαρμοσμένες για τις εκ του νόμου προβλεπόμενες μη δεδουλευμένες ώρες, όπως οι διακοπές και οι εθνικές αργίες.
(44) https://establishbrazil.com/articles/whats-real-cost-employee· https://ccbc.org.br/en/publicacoes/artigos-ccbc-en/how-much-do-your-employees-in-brazil-really-cost/· https://bpc-partners.com/ inss-brazilian-salaries-benefits/ (45) https://www.globalpetrolprices.com/Brazil/ (46) https://www.edp.com.br/tarifas-vigentes/ (47) https://www.gov.br/mme/pt-br/assuntos/secretarias/energia-eletrica/publicacoes/informativo-gestao-setor-eletrico (48) Τις ώρες αιχμής και εκτός αιχμής και τις διάφορες πρόσθετες δαπάνες που ίσχυαν κατά τη διάρκεια της περιόδου εκείνης.
(49) https://www.gov.br/mme/pt-br/assuntos/secretarias/energia-eletrica/publicacoes/informativo-gestao-setor-eletrico/informativo-gestaosetor-eletrico-ano-2021.pdf/view